નહેરનો મોટો હિસ્સો પાણીનાં જોરને કારણે તૂટી ગયો હતો. લોકોના કહેવા પ્રમાણે ગાંડા બાવળનાં ઊંડાં ઊતરેલાં મૂળિયાંએ નહેરના તળિયાં કાચાં પાડી દીધાં હતાં. ગામના કેટલાક દલિતો એક વખત વાતે ખુશ હતા કે તેઓ ગ્રામપંચાયત પાસે માગણીઓ કરીને તેમનાં ઘરોની આસપાસ ઇંટ-સિમેન્ટનો કોટ બંધાવી શક્યા હતા. પણ છ મહિના પહેલાં બાંધેલા એ બધા કોટ પડી ગયા કારણ કે તેના પાયા ધારાધોરણો મુજબના ઊંડાણ પર લેવામાં આવ્યા ન હતા. રુણી ગામના પરિસરમાં જે બાંધકામો પડી ગયેલાં હતાં તે બધાં નવી સરકારી યોજનાઓના હતાં, અને ઘણાં જુનાં બાંધકામો અકબંધ હતાં.